Emgann Melle a voe e penn-kentañ ar Brezel-bed kentañ adalek an 9 betek betek an 11 a viz Here 1914 e Melle hag er chêriadennoù tro-dro. Ar Vrigadenn Ronarch hag ar Velgiz en em gannas a-enep dal Lu alaman en ur zifenn bourch Melle. Pal ar Fransizion hag ar Velgiz a oa derchel digor an hent evit ma chellfe al lodennoù bras eus Lu Belgia tost kelchiet en Antwerpen achap betek Kornôg-Flandrez. Dont a rejont a-benn. Ar Vrigadenn Ronarch a gollas 12 martolod lazhet, un hanter-kant bennak a voe gloazet hag unan a voe prizoniet dan Alamaned. Lazhet e voe 8 soudard belgiat da nebeutañ. Tro 300 soudard alaman a voe lazhet en afer.